CELEX: 62022CN0100
Language: et
Date: 2022-06-20 00:00:00
Title: Kohtuasi C-100/22 P: KY 13. veebruaril 2022 esitatud apellatsioonkaebus Üldkohtu (esimene koda) 1. detsembri 2021. aasta otsuse peale kohtuasjas T-433/20: KY versus Euroopa Liidu Kohus

20.6.2022   
            
            
               ET
            
            
               Euroopa Liidu Teataja
            
            
               C 237/25
            
         
      KY 13. veebruaril 2022 esitatud apellatsioonkaebus Üldkohtu (esimene koda) 1. detsembri 2021. aasta otsuse peale kohtuasjas T-433/20: KY versus Euroopa Liidu Kohus
      (Kohtuasi C-100/22 P)
      (2022/C 237/33)
      Kohtumenetluse keel: prantsuse
      
         Pooled
      
      
         Apellant: KY (esindajad: advokaadid N. Maes ja J.-N. Louis)
      
         Teine menetlusosaline: Euroopa Liidu Kohus
      
         Apellandi nõuded
      
      
                  —
               
               
                  tühistada Üldkohtu 1. detsembri 2021. aasta otsus kohtuasjas T-433/20;
               
            
                  —
               
               
                  teha asjas uus otsus ja
               
            
                  —
               
               
                  tunnistada hagi vastuvõetavaks ja põhjendatuks;
               
            
                  —
               
               
                  tühistada otsus, millega jäeti rahuldamata hageja esitatud tagastamisnõue;
               
            
                  —
               
               
                  mõista mõlema kohtuastme kohtukulud välja kostjalt.
               
            
         Väited ja peamised argumendid
      
      Apellant väidab, et Üldkohus rikkus tema tühistamishagi hinnates mitut õigusnormi ja see rikkumine tulenes peamiselt sellest, et aeti segi alusetul rikastumisel põhinev hagi ja hüpoteetiline pensioniõiguste määramise eeskirjade vaidlustamine.
      Esimene väide, et Üldkohus rikkus õigusnormi, kui ta leidis, et alusetul rikastumisel on õiguslik alus, ning jättis vaidlustatud kohtuotsuse põhjendamata.
      Teine väide, et Üldkohus rikkus õigusnormi seoses elatusmiinimumi reegli kohaldamisega.
      Kolmas väide, et Üldkohus rikkus õigusnormi, kui ta leidis, et puudub vaesumine.
      Neljas väide, et Üldkohus rikkus liidu õigust, kui ta eiras kohtupraktikat Barroso Truta jt vs. Euroopa Liidu kohus (18. septembri 2018. aasta kohtuotsus, T-702/16 P, EU:T:2018:557, punktid 104–106).